પીડીપીમાં મુફ્તી મહંમદ સઈદનું સ્થાન લઈ શકે એવાં એકમાત્ર નેતા મહેબૂબા મુફતી જ છે. છેલ્લા કેટલાક સમયથી પોતાના નરમ સ્વાસ્થ્યને કારણે મુફતીસાહેબે જ પોતાના રાજકીય ઉત્તરાધિકારી તરીકે પુત્રીના નામને આગળ કરવા માંડ્યું હતું. ખાસ કરીને સરકારમાં ભાગીદાર ભાજપના નેતાઓનાં મહેબૂબા મુફતી સામે વાંધા-વિરોધને સમજીને તેમણે આખરી દિવસોમાં મહેબૂબાને મુખ્યપ્રધાન બનાવવા માટે સંમતિ સાધવા ભાજપ અગ્રણીઓ સાથે વાતચીત કરી હતી.